Diari Oficial de la Generalitat Valenciana


Sumari del DOGV 3762, del 01-06-2000 (2000/3949)

ORDRE de 3 de maig de 2000, de la Conselleria de Cultura, Educació i Ciència, per la qual es modifica l'autorització en el nivell d'Educació Infantil, segon cicle, al centre docent privat Salesians-Sant Joan Bosco, de València.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3762

Data del DOGV
:   01-06-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/3949


Data del document
:   03-05-2000

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * educació preescolar
    * ensenyament privat
    * centre d'ensenyament

ORDRE de 3 de maig de 2000, de la Conselleria de Cultura, Educació i Ciència, per la qual es modifica l'autorització en el nivell d'Educació Infantil, segon cicle, al centre docent privat Salesians-Sant Joan Bosco, de València. [2000/X3949]
  
L'expedient ha sigut iniciat pel representant de la titularitat del centre privat Salesians-Sant Joan Bosco, codi número 07275813, situat a l'Avinguda de la Plata, 10, de València, en sol·licitud de modificació de l'autorització en el nivell d'Educació Infantil, segon cicle.
  
La Direcció General de Centres Docents ha declarat, a través de la Resolució de 15 de juny de 1999, l'adequació de la modificació de la proposta d'instal·lacions, pel que fa a espais educatius, a allò disposat en el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartisquen ensenyaments de règim general no universitaris.
  
L'expedient inclou l'informe favorable de la Unitat Tècnica de Construccions i de la Inspecció Educativa respecte a les unitats en funcionament, i consta així mateix el compromís del titular d'aportar la relació de professors i titulacions que falten abans de l'inici de les activitats educatives corresponents.
  
El centre obtingué l'autorització d'obertura i funcionament en el nivell d'Educació Secundària Obligatòria amb 16 unitats i 480 llocs escolars de capacitat, configurant la resta de nivells educatius de la següent manera: 24 unitats d'Educació Primària amb 600 llocs escolars de capacitat i 6 unitats de Batxillerat amb 210 llocs escolars en les modalitats de Ciències de la Naturalesa i Salut i Humanitats i Ciències Socials, segons consta en l'Ordre de la Conselleria de Cultura, Educació i Ciència de 4 de juny de 1998 (DOGV de 22 de juliol).
  
L'Ordre de la Conselleria de Cultura, Educació i Ciència, de 29 de juny de 1999 (DOGV d'11 d'agost), autoritzà al centre l'obertura i funcionament de l'Educació Infantil, segon cicle, amb 9 unitats i 199 llocs escolars de capacitat.
  
Vists la Llei Orgànica 8/1985, de 3 de julio, (BOE de 04.07.1985), reguladora del Dret a l'Educació; la Llei Orgànica 1/1990, de 3 d'octubre, (BOE de 04.10.1990), d'Ordenació General del Sistema Educatiu; el Reial Decret 986/1991, de 14 de juny (BOE de 25.06.1991), pel qual s'aprova el calendari d'aplicació de la nova ordenació del sistema educatiu, modificat i completat pels reials decrets 1.487/1994, d'1 de juliol (BOE de 28 07.1994) i 173/1998, de 16 de febrer (BOE de 17.02.1998); el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartisquen ensenyaments de règim general no universitaris, i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei de Govern Valencià,
  
ORDENE
  
Únic
  
Autoritzar la modificació en el nivell d'Educació Infantil, segon cicle, del següent centre docent privat en els termes que s'hi especifiquen:
  
Centre: Salesians-Sant Joan Bosco
  
Titular: Pares Salesians
  
Adreça: Av. de la Plata, 10
  
Localitat: València
  
Província: València
  
Codi: 48834991
  
Modificació que s'autoritza:
  
- Ampliació de les unitats d'Educació Infantil, segon cicle, a un màxim de 12 unitats amb 240 llocs escolars.
  
DISPOSICIONS ADDICIONALS
  
Primera
  
El centre haurà d'aportar la relació de professors i titulacions respectives davant la direcció territorial de València, que haurà d'aprovar-la, amb l'informe previ de la Inspecció Educativa, abans de l'inici de les activitats educatives corresponents.
  
Segona
  
El centre haurà de complir allò disposat en l'article 6 del Reial Decret 1.004/1991 (BOE de 26.06.1991), i en el Decret 193/1988, de 12 de desembre, del Consell de la Generalitat Valenciana (DOGV de 02.02.1989), pel qual s'aproven les normes per a l'accessibilitat i eliminació de barreres arquitectòniques.
  
El que es disposa en la present ordre donarà lloc a la corresponent inscripció en el Registre de Centres Docents de la Comunitat Valenciana.
  
Conformement amb allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició, o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant del conseller de Cultura, Educació i Ciència, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 3 de maig de 2000
  
El conseller de Cultura, Educació i Ciència,